# data[].attributes.headline
Glærurnar sem stuðst var við í málstofunni um gervigreind og ritun

# data[].attributes.subject
Glærurnar sem stuðst var við í málstofunni um gervigreind og ritun

# data[].attributes.attachment_link.description
Check out this Presentation designed by Nymid.

# data[].attributes.body
Mixtúra.is

Mixtúra á Facebook

Mixtúra á Instagram: @mixtura_reykjavik

# data[].attributes.body
Mixtúra, sköpunar og tækniver skóla- og frístundasviðs Reykjavíkurborgar hefur það hlutverk að styðja við markvissa, ábyrga og framsækna notkun tækni í skóla- og frístundastarfi.

Skóla- og frístundasviðs Reykjavíkurborgar og Menntavísindasviðs Háskóla Íslands hafa gert með sér samstarfssamning og eru sérfræðingar Mixtúru staðsettir á Menntavísindasviði Háskóla Íslands. Í Mixtúru er einnig til húsa Búnaðarbanki SFS með fjölbreyttum náms- og kennslugögnum og sköpunar- og tæknismiðjan (e. Makerspace).

Sérfræðingar Mixtúru brenna fyrir því að nýta stafræna tækni til að auðga menntun og veita börnum fjölbreytt tækifæri til sköpunar og tjáningar.

Alexía Rós Gylfadóttir, verkefnastjóri skapandi tækni

Hildur Rudolfsdóttir, verkefnastjóri stafrænnar skólaþróunar

Hildur Ásta Viggósdóttir, verkefnastjóri stafrænna náms- og kennsluhátta

Þorbjörg St. Þorsteinsdóttir, deildarstjóri Mixtúru

# data[].attributes.headline
Skapandi skil og námsmat (FELLUR NIÐUR AF ÓVIÐRÁÐANLEGUM ÁSTÆÐUM - ÞAU SEM VÖLDU HANA ÞURFA AÐ FINNA SÉR AÐRA SMIÐJU)

# data[].attributes.subject
Skapandi skil og námsmat (FELLUR NIÐUR AF ÓVIÐRÁÐANLEGUM ÁSTÆÐUM - ÞAU SEM VÖLDU HANA ÞURFA AÐ FINNA SÉR AÐRA SMIÐJU)

# data[].attributes.body
Hvernig getum við metið fjölbreytt og skapandi verkefni nemenda – á sanngjarnan, gagnsæjan og raunhæfan hátt? Í þessari vinnustofu skoðum við hvernig kennarar geta verið óhræddir við að veita nemendum val um útfærslu verkefna  – hvort sem þau skila sér sem hlaðvarp, plakat, myndband, ritgerð eða eitthvað allt annað.

Lykilatriði í þessu ferli eru skýr markmið og hæfniviðmið sem eru sýnileg nemendum frá upphafi. Þegar nemendur vita hvaða hæfni er verið að meta og hafa viðmið til að styðjast við í vinnuferlinu, eykst sjálfstæði þeirra og skilningur á eigin námi.

Áhersla er lögð á leiðsagnarnám, skýra matskvarða og hvernig megi fylgjast með framvindu náms á einfaldan og áhrifaríkan hátt. Við skoðum líka hvernig gervigreindartól geta létt kennurum lífið þegar kemur að yfirferð og endurgjöf, og hvernig tæknin getur verið raunverulegur stuðningur í skapandi skólastarfi.

Í vinnustofunni fá þátttakendur tækifæri til að þróa eigin hugmyndir að skapandi skilum og matsaðferðum.

Leiðbeinandi: Alexía Rós Gylfadóttir, verkefnastjóri skapandi tækni í Mixtúru.

Athugið: Mikilvægt er að þátttakendur fylgist með upplýsingum sem verða sendar út fyrir ráðstefnuna í ágúst og hafi með sér fartölvu í vinnustofuna.

Hámarksfjöldi þátttakenda 25

# data[].attributes.body
Gervigreind er komin til að vera og mikilvægt er að nýta möguleika hennar á gagnrýnan, skapandi og uppbyggilegan hátt í þágu náms og kennslu – fremur en að hræðast hana eða forðast.

Í þessari vinnustofu fá þátttakendur tækifæri til að skoða hvernig fjölbreytt gervigreindartól og aðrar tæknilausnir geta stutt við ritun nemenda á öllum stigum ritunarferlisins – frá undirbúningi og uppkasti til endurskoðunar og birtingar.

Sérstök áhersla er lögð á hvernig kennarar geta veitt stigskipta leiðsögn sem styður við fjölbreytta ritun og hjálpar nemendum að verða sjálfstæðir í ritun sinni. Fjallað verður um hvernig nýta má þessi tæki á gagnrýnan, skapandi og uppbyggilegan hátt, og rætt um tækifæri, áskoranir og siðferðileg álitaefni tengd notkun gervigreindar í skólastarfi.

Kynnt verða hagnýt verkfæri, námsefni og leiðbeiningar sem styðja við ritunarkennslu. Vinnustofan byggir á raunhæfum dæmum úr kennslu og gefur rými fyrir ígrundun, umræðu og prófanir.

Leiðbeinendur: Hildur Rudolfsdóttir, Hildur Ásta Viggósdóttir og Þorbjörg St. Þorsteinsdóttir, verkefnastjórar í Mixtúru.

Athugið: Mikilvægt er að þátttakendur fylgist með upplýsingum sem verða sendar út fyrir ráðstefnuna í ágúst og hafi með sér fartölvu í vinnustofuna.

Hámarksfjöldi þátttakenda 25

# data[].attributes.attachment_link.title
Skóli margbreytileikans: Leiðir og verkfæri til vaxtar! | Skólaþróun